স্টাফ রিপোর্টার ॥ খোয়াই নদীতে গোসল করতে নেমে ডুব দিয়ে নিখোঁজ হওয়ার ৫ ঘন্টা পর শেষ পর্যন্ত সিলেটের ডুবুরির মাধ্যমে উদ্ধার করা হয়েছে খলিল মিয়ার (১৫) লাশ। এর আগে স্থানীয় লোকজন ও ফায়ার সার্ভিসের কর্মীরা শত চেষ্টা চালিয়েও উদ্ধার করা সম্ভব হয়নি। নিহত খলিল মিয়া হবিগঞ্জ শহরতলীর পূর্ব মাহমুদাবাদ গ্রামের হিরা মিয়া ছেলে। সংশ্লিষ্ট সূত্রে জানা গেছে-গতকাল সকালের দিকে খলিল মিয়া তার পিতার সাথে বাড়ির পার্শ্ববর্তী খোয়াই নদীর পাড়ে ঘাস কাটতে যায়। ঘাস কাটা শেষে বাড়ি ফেরার সময় খোয়াই নদীর মাছুলিয়া ব্রীজের দক্ষিণ পাশে পশ্চিম পাড়ে গোসল করতে নামে। এ সময় খলিল পানিতে ডুব দেয়ার পর আর ভেসে উঠেনি। ডুব দেয়ার সময় নদীর পাড়ে অবস্থানরত শিশুরা দেখতে পায়। দীর্ঘক্ষণ পরও ...